ཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཅན། ། དེ་དག་གིས་ནི་ཁྱོད་བསྟེན་ན། །ཁྱོད་ཀྱི་མཁྱེན་གྱིས་གུས་པར་མཛོད། །ཅེས་
གསུངས་པ་དེ་བསྡུས་ནས། རྟག་པར་དགེ་བའི་བཤེས་གཉེན་ནི། །ཐེག་ཆེན་དོན་
ལ་མཁས་པ་དང་། །བྱང་ཆུབ་སེམས་དཔའི་བརྟུལ་ཞུགས་མཆོག །སྲོག་གི་ཕྱིར་
ཡང་མི་གཏང་ངོ༌། །ཞེས་གསུངས་སོ། །གཉིས་པ་ལེན་པ་པོའི་གང་ཟག་མི་འདྲ་
སྟེ། སེམས་ཙམ་པའི་སྐབས་སུ་འཕགས་པ་ཐོགས་མེད་ཀྱི་རྗེས་སུ་འབྲངས་ནས། སོ་
སོར་ཐར་པ་རིགས་བདུན་གྱི། །རྟག་ཏུ་སྡོམ་པར་ལྡན་པ་ལ། །བྱང་ཆུབ་སེམས་
དཔའི་སྡོམ་པ་ཡི། །སྐལ་བ་ཡོད་ཀྱི་གཞན་དུ་མིན། །ཅེས་གསུངས་པས། བྱང་ཆུབ་
སེམས་དཔའི་སྡོམ་པ་ལེན་པ་ལ། སོ་སོར་ཐར་པ་རིགས་བདུན་གང་རུང་ཞིག་རྟེན་
དུ་དགོས་པར་བཞེད་ལ། དབུ་མ་པ་ནི་ལྷ་དང་ལྷ་མ་ཡིན་ལ་སོགས་པ་རིགས་དྲུག་
མཐའ་དག་དང་། སོ་སོར་ཐར་པ་བསྲུང་མི་ནུས་པ་རྒྱལ་པོ་ནས་ཤན་པའི་བར་ཐམས་
ཅད་ལ་སྐྱེ་བར་བཞེད་དོ། །བསྐལ་པ་བཟང་པོ་ལས། རྒྱལ་བ་ཕན་བཞེད་གྲོང་
དཔོན་གྱུར་པའི་ཚེ། །དེ་བཞིན་གཤེགས་པ་རིན་ཆེན་དཔལ་དེ་ལ། །ཉིན་(༢༢༨)
གཅིག་སྲོག་གཅོད་སྡོམ་པ་བླངས་ནས་སུ། །དང་པོར་བྱང་ཆུབ་མཆོག་ཏུ་སེམས་
བསྐྱེད་དོ། །ཞེས་གསུངས་པ་ལྟར་རོ། །གསུམ་པ་ལེན་པའི་ཆོ་ག་མི་འདྲ་སྟེ། དེའང་
སྦྱོར་བ་ལ་སློབ་དཔོན་ཐོགས་མེད་སོ་སོར་ཐར་པ་རིགས་བདུན་གྱིས་ཟིན་པ་
ཞིག །སེམས་དགའ་བ་ལ་སྐྱེ་བའི་དབང་དུ་བྱས་ནས། ཕྱག་དང་མཆོད་པ་ཙམ་
སྤྱོད་པའང་ཅུང་ཟད་དོག་
བྱས་ནས། སེམས་ཙམ་པ་ལྟ་བ་ཅུང་ཟད་དམན་པ།
པས་ཉན་ཐོས་ཀྱི་སྡོམ་པ་འབོགས་པ་ལྟར་བསླབ་པ་བརྗོད་པ་དང་།
བར་ཆད་དྲི་
བ་ལ་སོགས་པ་མཛད་ལ། སློབ་དཔོན་ཀླུ་སྒྲུབ་ནི་ལྟ་བ་དབུ་མ་པ་མཐོ་བས། སྤྱོད་
པའང་ཡངས་པས། གང་ཟག་སྡིག་པ་ཅན་སུ་རུང་རུང་སོ་སོར་ཐར་པ་རིགས་བདུན་
དང་མ་འབྲེལ་ཡང་སེམས་བསྐྱེད་སྐྱེ་བ་ལ་དགོངས་ནས། སྡིག་པ་བཤགས་པ་ལ་
-410-

དབུ་མ་ལུགས་ཀྱི་སེམས་བསྐྱེད་ཀྱི་ཆོ་ག
སོགས་པ་ཡན་ལག་བདུན་པ་མཛད་ལ། བསླབ་པ་བརྗོད་པ་དང་བར་ཆད་དྲི་བ་
ལ་སོགས་པ་མི་མཛད་དོ། །དངོས་གཞི་ལའང་སློབ་དཔོན་ཐོགས་མེད་སྨོན་པ་བླངས་
ནས་ཕྱི་ནས་འཇུག་པ་མཛད་ལ།
འཕགས་པ་ཀླུ་སྒྲུབ་སྨོན་འཇུག་གཉིས་ཀ་སྟབས་
གཅིག་ཏུ་མཛད་ཅིང༌། སྡོམ་པ་འབོགས་པའི་བརྗོད་ཚུལ་ཡང་མི་འདྲའོ། །མཇུག་
ཀྱང་སློབ་དཔོན་ཐོགས་མེད་མཁྱེན་པར་གསོལ་བ་ལ་སོགས་པ་མཛད་ལ། འཕགས་
པ་ཀླུ་སྒྲུབ་རང་དང་གཞན་དགའ་བ་བསྐྱེད་པ་ལ་སོགས་པ་མཛད་པས་མི་
འདྲའོ། །བཞི་པ་བླངས་ནས་བསྲུང་ཚུལ་མི་འདྲ་སྟེ། སློབ་དཔོན་ཐོགས་མེད་རྩ་
བའི་ལྟུང་བ་བཞིར་བཞེད་ལ། འཕགས་པ་ཀླུ་སྒྲུབ་ནི་ནམ་མཁའི་སྙིང་པོའི་མདོ་ལྟར་
བྱང་ཆུབ་སེམས་དཔའ་རྒྱལ་པོ་ལ་ལྟུང་བ་ལྔ། བློན་པོ་ལ་ལྔ། ཕལ་པ་ལ་
བརྒྱད། ཐུན་མོང་དུ་སྨོན་པའི་སེམས་བཏང་བ་དང་བཅུ་དགུར་བཞེད་པས་སོ། །ལྔ་
པ་ཕྱིར་བཅོས་མི་འདྲ་སྟེ། སློབ་དཔོན་ཐོགས་མེད་ཉན་ཐོས་དང་བསྟུན་ནས། སྡོམ་
པ་སླར་ཡང་བླང་བར་བྱ། །ཟག་པ་འབྲིང་ནི་གསུམ་ལ་བཤགས། །གཅིག་གི་མདུན་
དུ་ལྷག་མ་རྣམས། །ཞེས་བཞེད་ལ། འཕགས་པ་ནི་ནམ་མཁའི་སྙིང་པོ་ལ་གསོལ་
པ་གདབ་པ་དང༌། དེ་བཞིན་གཤེགས་པའི་ཡི་གེ་བརྒྱ་པ་ལ་སོགས་པས་ལྟུང་བ་
འདག་པར་མཛད་པས་སོ། །དེ་ལྟར་ལུགས་གཉིས་ལས། སློབ་དཔོན་ཐོགས་མེད་
ཀྱི་ལུགས་ནི། རྗེ་བཙུན་ས་སྐྱ་པ་ཆེན་པོས་སྡོམ་པ་ཉི་ཤུ་པའི་འགྲེལ་པར་མཛད་པ་
ལྟར་བྱའོ། །འདི་སློབ་དཔོན་ཀླུ་སྒྲུབ་ཀྱི་བཀའ་སྲོལ་ཐེག་པ་ཆེན་པོ་དབུ་མ་པའི་ལུགས་
ཀྱི་ཆོ་ག་བྱེད་ན། ཐོག་མར་ཆོ་ག་སྤྱིའི་གནད་འདི་གོ་བར་བྱ་སྟེ། སློབ་དཔོན་ཞི་བ་
ལྷས། སྡིགས་པ་བཤགས་པར་བྱ་བ་དང་། །བསོད་ནམས་རྗེས་སུ་ཡི་རང་
དང༌། །སངས་རྒྱས་བསྐུལ་དང་གསོལ་གདབ་པ། །གཞན་དང་བདག་གིས་ཕྱིར་
བྱེད་དོ། །ཡོངས་བསྔོ་བ་ཡང་དེ་བཞིན་ཏེ། །བྱེ་བྲག་མེད་པར་རབ་ཏུ་འཇུག །དེ་
-411

ས་སྐྱ་བཀའ་འབུམ། ༼ཚི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ལྟར་སེམས་ཅན་ཁམས་བཞིན་དུ། །བསོད་ནམས་མཐའ་ཡས་རབ་ཏུ་འབྱུང་། །ཞེས་
གསུངས་པས། ཡུལ་ནམ་མཁའི་མཐའ་དང་མཉམ་པ་ཐམས་ཅད་བླ་མ་དང་དཀོན་
མཆོག་གིས་ཏིལ་གྱི་གང་བུ་ལྟར་གང་བར་བསྒོམ། གང་ཟག་བདག་དང་མཐའ་ཡས་
པའི་སེམས་ཅད་ཐམས་ཅད་ཀྱིས་ལེན་པར་བསམ། ཆོ་ག་སྦྱོར་དངོས་རྗེས་གསུམ་
ཀ་ལེན་པར་བསྒོམས་པས་སེམས་ཅན་མཐའ་ཡས་ཤིང་མི་ཟད་པ་བཞིན་དུ་བསོད་
ནམས་ཀྱང་མཐའ་ཡས་ཤིང་མི་འཛད་པ་ཡིན་ནོ། །དེ་ལྟར་ཤེས་པར་བྱས་ལ་ཆོ་ག་
དངོས་ལ་སྦྱོར་བ་དང་དངོས་དང་རྗེས་གསུམ་ལས། དང་པོ་སྦྱོར་བ་ལ་གསུམ་
སྟེ། རྟེན་བཤམ་པ། གསོལ་བ་གདབ་པ། ཡན་(༢༢༩)ལག་བདུན་པ་བྱ་བའོ། །དང་
པོ་ནི་གནས་བཟང་པོར་དཀོན་མཆོག་གསུམ་གྱི་རྟེན་བཤམ་ཁྲི་མཐོན་པོ་བཤམས་
ལ་དགེ་བའི་བཤེས་གཉེན་བཞུགས། བྱང་ཆུབ་སེམས་དཔའི་དགེ་འདུན་ཇི་སྙེད་པ་
གསོག །ཅི་འབྱོར་བའི་མཆོད་པ་ཟོལ་ཟོག་མེད་པ་མཛེས་ཤིང་བློ་འཁུལ་པ་བཤམ་
མོ། །གཉིས་པ་ལ་ཡང་སྔར་བཤད་པའི་མཚན་ཉིད་ཅན་གྱི་བླ་མ་ལ་གསོལ་བ་གདབ་
པ་སྟེ། དེ་ཡང་དགེ་བའི་བཤེས་གཉེན་ལ་ཞེ་ཐག་པས་སྟོན་པ་སངས་རྒྱས་ཀྱི་འདུ་
ཤེས་བསྐྱེད། ཅི་འབྱོར་བའི་ཡོན་དབུལ། གུས་པས་ཕྱག་བྱས། མཎྜལ་ཕུལ། ཐལ་
མོ་སྦྱར་ལ་འདི་སྐད་དུ།
པ་
རིགས་ཀྱི་བུ་བདག་ལ་དུས་གསུམ་གྱི་དེ་བཞིན་གཤེགས་
་ཐམས་ཅད་ཀྱི་བགྲོད་པ་གཅིག་པའི་ལམ་སྐྱབས་གསུམ་སྔོན་དུ་འགྲོ་བ་ཅན་གྱི་བྱང་
ཆུབ་ཀྱི་མཆོག་ཏུ་སེམས་བསྐྱེད་པ་སྩལ་དུ་གསོལ། ཞེས་ལན་གསུམ་དུ་གསོལ་བ་
གདབ་བོ། །སློབ་དཔོན་གྱིས་ནུས་པ་ཇི་ལྟ་བ་བཞིན་དུ་སྦྱིན་ནོ་ཞེས་ཁས་བླང་
ངོ་། ། དེ་ནས་གསུམ་པ་ཡན་ལག་བདུན་གྱི་ཐོག་མ་མཆོད་པ་ལ་ལྔ་སྟེ། བཀུར་སྟིའི་
མཆོད་པ་དང་། ཡོ་བྱད་ཀྱི་མཆོད་པ་དང་། ལུས་དབུལ་བའི་མཆོད་པ་དང་། བློས་
སྤྲུལ་པའི་མཆོད་པ་དང་། བླ་ན་མེད་པའི་མཆོད་པའོ། །དང་པོ་ནི་ཕྱག་དང་བསྟོད་
-412-

དབུ་མ་ལུགས་ཀྱི་སེམས་བསྐྱེད་ཀྱི་ཆོ་ག
པ་གཉིས་ཡིན་པ་ལས། འདི་སློབ་དཔོན་ཞི་བ་ལྷས་མཆོད་པའི་མཇུག་ཏུ་གསུངས་
ཀྱང་བླ་མའི་ཕྱག་ལེན་ལ་ཐོག་མར་མཛད་པས། ཕྱོགས་བཅུའི་འཇིག་རྟེན་གྱི་ཁམས་
མཐའ་དག་བླ་མ་དང་དཀོན་མཆོག་གསུམ་གྱིས་གང་བ་ལས། ཁྱད་པར་དུ་བླ་མ་
དུས་གསུམ་གྱི་སངས་རྒྱས་ཐམས་ཅད་ཀྱི་ངོ་བོར་བསྒོམ། དེ་ལ་བསྟན་པའི་གཙོ་བོ་
དང༌་། འཕགས་པ་འཇམ་དཔལ་དང༌། སྤྱན་རས་གཟིགས་དང༌། ཕྱག་ན་རྡོ་རྗེ་
དང་། བྱམས་པ་དང་། ཀུན་ཏུ་བཟང་པོ་ལ་སོགས་པ་ཉེ་བའི་སྲས་བརྒྱད་ཀྱིས་གཙོ་
བོ་བྱས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་སྤྲིན་བཞིན་དུ་
འཇིག་རྟེན་གྱི་ཁམས་ཐམས་ཅད་གཏིབས་པར་བསྒོམ། བདག་དང་སེམས་ཅན་
ཐམས་ཅད་ཀྱང་དེ་སྙེད་ཀྱི་རྡུལ་དང་མཉམ་པར་བློས་སྤྲུལ་ལ་བདག་དང་སེམས་ཅན་
ཐམས་ཅད་ཀྱིས་ཕྱག་འཚལ་བར་བསྒོམས་ཏེ། ངག་ཏུ་ན་མོ་བུདྡྷ་ཡ། ན་མ་དྷརྨཱ་
ཡ། ན་མསྶདྡྷ་ཡ། ན་མོ་མནྜ་དེ་བ་ཏཱ་བྷྱཿན་མོ་གུ་རུ་བྷྱཿཞེས་བརྗོད་ལ་ཕྱག་འཚལ་
ལོ། །དེ་ནས་བསྟོད་པ་ཅི་ཤེས་པས་བསྟོད། གཉིས་པ་ཡོ་བྱད་ཀྱི་མཆོད་པའི་རྫས་
ཉེ་བར་བཀོད་པ་དང༌། བདག་པོས་མ་བཟུང་བ་གཉིས་སོ། །སྤྱོད་འཇུག་
ལྟར། རིན་ཆེན་སེམས་དེ་གཟུང་བར་བྱ་བའི་ཕྱིར། །དེ་བཞིན་གཤེགས་པ་རྣམས་
དང་དམ་པའི་ཆོས། །དཀོན་མཆོག་དྲི་མ་མེད་དང་སངས་རྒྱས་སྲས། །ཡོན་ཏན་
རྒྱ་མཚོ་རྣམས་ལ་ལེགས་པར་མཆོད། །ཅེས་བྱ་བ་ལ་སོགས་པའི་མཆོད་པའི་སྐབས་
ཀྱི་ཚིགས་བཅད་རྣམས་བཏོན་ལ་དེ་བཞིན་དུ་མོས་པ་བྱ། ལུས་དབུལ་བ་དང༌། བློས་
སྤྲུལ་བ་དང༌། བླ་ན་མེད་པའང་དེ་བཞིན་དུ་བཏོན་ལ་བཤད། གལ་ཏེ་དེ་ཙམ་མ་
གྲུབ་ན་དེའི་དོན་གོ་ཚང་བར་བཤད་ལ་མོས་པ་བྱེད་དུ་གཞུག །དེ་ལྟར་བསམས་
ལ་དངོས་སུ་བཤམས་པའི་མཆོད་པ་རྣམས་དམིགས་ལ་འདི་སྐད་དུ། ཨོཾ་སརྦ་ཏ་ཐཱ་
ག་ཏ་ཨཉྙཾ་པྲ་ཏཱི་ཙྪ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ། དེ་བཞིན་དུ་ཨརྦྷ་གྱི་
413

ས་སྐྱ་བཀའ་འབུམ། ༼ཚི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གཉིས་པ།
གནས་སུ་པཱ་ཏྱཾ། བཛྲ་པུ་ཉྷེ། དྷུ་པེ། ཨཱ་ལོ་ཀེ གནྡྷ། ནཻབི་དྱེ། བཛྲ་གྷཎྜེ་ར་ཎི་
ཏ་པྲ་ར་ཎི་ཏ་སཾ་པྲ་ར་ཎི་ཏ། སརྦ་བུདྡྷ་ཀྵེ་ཏྲ་པྲ་ཙ་ལི་ཏེ། པྲ་ཛྙཱ་པཱ་ར་མི་ཏཱ་ནཱ་ད་
སཾ་བྷ་ཝེན། བཛྲ་དྷརྨ་ཧྲྀ་ད་ཡ། སནྟོ་ཥ་ཡ་ཧཱུྃ་ཨཿཁཾ་སྭཱ་ཧཱ། ཞེས་བརྗོད་ལ་རོལ་
མོ་རྣམས་དཀྲོལ། (༢༣༠)བསྟོད་པའི་དབྱངས་ཀྱང་བྱེད་དུ་གཞུག །དེ་ནས་སྐྱབས་
སུ་འགྲོ་བ་བྱ་སྟེ། ཐུན་མོང་མ་ཡིན་པའི་དཀོན་མཆོག་གསུམ་དྲན་དུ་བཅུག་ལ་བདག་
དང་སེམས་ཅན་ཐམས་ཅད་སྐྱབས་སུ་འགྲོ་བ་ལེན་པར་བསྒོམས་ལ། ཕྱོགས་བཅུ་
ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་
དགོངས་སུ་གསོལ། སློབ་དཔོན་བདག་ལ་དགོངས་སུ་གསོལ། བདག་མིང་འདི་
ཞེས་བགྱི་བ་དང་ནམ་མཁའི་མཐའ་དང་མཉམ་པའི་སེམས་ཅད་ཐམས་ཅད་དུས་
འདི་ནས་བཟུང་སྟེ་ཇི་སྲིད་སྙིང་པོ་བྱང་ཆུབ་ལ་མཆིས་ཀྱི་བར་དུ། རྐང་གཉིས་རྣམས་
ཀྱི་མཆོག་སངས་རྒྱས་ལ་སྐྱབས་སུ་མཆིའོ། །འདོད་ཆགས་དང་བྲལ་བ་རྣམས་ཀྱི་
མཆོག་ཆོས་ལ་སྐྱབས་སུ་མཆིའོ། །ཚོགས་རྣམས་ཀྱི་མཆོག་འཕགས་པ་ཕྱིར་མི་ལྡོག་
པའི་བྱང་ཆུབ་སེམས་དཔའི་དགེ་འདུན་ལ་སྐྱབས་སུ་མཆིའོ། །ཞེས་ལན་གསུམ་བརྗོད་
དོ། ། དེ་ནས་སྡིག་པ་བཤགས་པ་ནི། བདག་དང་མཐའ་ཡས་པའི་སེམས་ཅན་ཐམས་
ཅད་ཀྱི་སྡིག་པ་བློ་ཡུལ་དུ་བྱས་ལ་བདག་དང་མཐའ་ཡས་པའི་སེམས་ཅན་ཐམས་ཅད་
ཀྱིས་བཤགས་པ་བྱེད་པར་བསྒོམས་ཏེ། དགོངས་སུ་གསོལ་སྔར་དང་འདྲ་བ་ལ་བདག་
དང་མཐའ་ཡས་པའི་སེམས་ཅན་ཐམས་ཅད་ཀྱིས་ཚེ་ཐོག་མ་མེད་པ་ནས་འདོད་ཆགས་
དང་ཞེ་སྡང་དང་གཏི་མུག་གི་དབང་གིས། ལུས་དང་། ངག་དང༌་། ཡིད་ཀྱི་སྒོ་
ནས་སྡིག་པ་མི་དགེ་བའི་ལས་བགྱིས་པ་དང་བགྱིད་དུ་སྩལ་བ་དང་། བགྱིད་པ་ལ་
རྗེས་སུ་ཡི་རང་བ་དེ་ཐམས་ཅད་སོ་སོར་བཤགས་ཤིང་ཡང་མི་བགྱིད་དོ། །ཞེས་
བརྗོད་དོ། །དེ་ནས་རྗེས་སུ་ཡི་རང་བ་བྱས་ཏེ། བདག་ཉིད་ཀྱིས་བྱས་པའི་དགེ་བའི་
-414-

དབུ་མ་ལུགས་ཀྱི་སེམས་བསྐྱེད་ཀྱི་ཆོ་ག
རྩ་བ་ལ་དགའ་བ་དང༌། གཞན་གྱིས་བྱས་པ་དེ་ལ་རྗེས་སུ་ཡི་རང་བ་བཅོས་མ་མ་
ཡིན་པ་བསྒོམས་ལ་གཞན་གྱིས་ཀྱང་བསྒོམ་པར་བསམས་ལ།
དགོངས་སུ་གསོལ་
སྔར་དང་འདྲ་བ་ལ་སོ་སོ་སྐྱེ་བོ་དང་། འཕགས་པ་ཉན་ཐོས་དང་། རང་སངས་
རྒྱས་དང་། བྱང་ཆུབ་སེམས་དཔའ་དང༌་། བླ་ན་མེད་པ་ཡང་དག་པར་རྫོགས་པའི་
སངས་རྒྱས་ཀྱི་དགེ་བའི་རྩ་བ་ལ་དགའ་ཞིང་རྗེས་སུ་ཡི་རང་བར་བགྱིའོ། །ཞེས་བརྗོད་
དོ། །དེ་ནས་ཆོས་ཀྱི་འཁོར་ལོ་བསྐོར་བར་བསྐུལ་བ་ནི། ཕྱོགས་བཅུའི་སངས་རྒྱས་
དང་བྱང་ཆུབ་སེམས་དཔའ་ཐམས་ཅད་ཀྱི་དྲུང་དུ་བདག་དང་གཞན་ཐམས་ཅད་
ཀྱིས་ཀྱང་ཕྱིན་པར་བསྒོམས་ལ་ལུས་ལོངས་སྤྱོད་ཐམས་ཅད་ཡོན་དུ་དབུལ་བར་
བསྒོམས་ཏེ། དགོངས་སུ་གསོལ་སྔར་དང་འདྲ་བ་ལ། གང་དག་ཕྱོགས་བཅུའི་འཇིག་
རྟེན་གྱི་ཁམས་ན་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་
པར་རྫོགས་པའི་སངས་རྒྱས་རིག་པ་དང་ཞབས་སུ་ལྡན་པ། བླ་ན་མེད་པ་ལྷ་དང་
མི་རྣམས་ཀྱི་སྟོན་པ་སྲས་དང་བཅས་པ་ཆོས་ཀྱི་འཁོར་ལོ་བསྐོར་བར་མི་བཞེད་པ་
དེ་དག་ལ། སེམས་ཅན་ཐམས་ཅད་ཀྱི་དོན་དུ་ཆོས་ཀྱི་འཁོར་ལོ་བསྐོར་བར་གསོལ་
བ་འདེབས་སོ་ཞེས་བརྗོད་དོ། །དེ་ནས་མྱ་ངན་ལས་མི་འདའ་བར་གསོབ་བ་གདབ་
པ་ནི། ཕྱོགས་བཅུའི་དེ་བཞིན་གཤེགས་པ་མྱ་ངན་ལས་འདའ་བ་དེ་དག་གི་དྲུང་དུ་
བདག་དང་སེམས་ཅན་ཐམས་ཅད་ཀྱིས་ཕྱིན་པར་བསྒོམས་ལ་དགོངས་སུ་
གསོལ། སྔར་དང་འདྲ་བ་ལ། ལུས་ལོངས་སྤྱོད་ཡོན་དུ་ཕུལ་ཏེ། གང་དག་ཕྱོགས་
བཅུའི་འཇིག་རྟེན་གྱི་ཁམས་ན་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་
པ་ཡང་དག་པར་རྫོགས་པའི་སངས་རྒྱས་ཡོངས་སུ་མྱ་ངན་ལས་འདའ་བར་བཞེད་
པ་དེ་(༢༣༡ )དག་ལ་ཡོངས་སུ་མྱ་ངན་ལས་མི་འདའ་བར་གསོལ་བ་འདེབས་སོ་ཞེས་
བརྗོད་དོ། །དེ་ནས་དགེ་བའི་རྩ་བ་བསྔོ་བར་བྱ་སྟེ། བདག་དང་གཞན་གྱིས་བྱས་
-415-

ས་སྐྱ་བཀའ་འབུམ། ༼ཚོ༽ ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གཉིས་པ།
པ་དུས་གསུམ་གྱི་བསྡུས་པ་ཐམས་ཅད་བློའི་ཡུལ་དུ་བྱས་ལ་བདག་གཞན་ཐམས་ཅད་
བསྔོ་བ་བྱེད་པར་བསྒོམས་ལ། དགོངས་སུ་གསོལ་སྔར་དང་འདྲ་བ་ལ། འཇམ་
དཔལ་དཔའ་བོས་ཇི་ལྟར་མཁྱེན་པ་དང་། །ཀུན་ཏུ་བཟང་པོ་དེ་ཡང་དེ་བཞིན་
ཏེ། །དེ་དག་ཀུན་གྱིས་རྗེས་སུ་བདག་སློབ་ཅིང་། །དགེ་བ་འདི་དག་ཐམས་ཅད་
ཡོངས་སུ་བསྔོ། །ཞེས་ལན་གསུམ་བརྗོད་དོ། །